b'\n_START_ARTICLE_\nBRDC International Trophy\n_START_PARAGRAPH_\nInternational Trophy je nagrada, ki jo vsakoletno podeljuje Klub Britanskih dirka\xc4\x8dev (BRDC) zmagovalcu avtomobilske dirke na dirkali\xc5\xa1\xc4\x8du Silverstone Circuit v Angliji. Mnogo let je bila poleg dirke Race of Champions v Brands Hatchu glavna dirka Formule 1 v Zdru\xc5\xbeenem kraljestvu, ki ni \xc5\xa1tela za prvenstvo._NEWLINE_Med letoma 1950 in 1978 je dirka potekala pod pravili Formule 1 in je privabila mnoga mo\xc5\xa1tva in dirka\xc4\x8de, ki so lahko pred odlo\xc4\x8dilnim delom prvenstva testirali dirkalnik v tekmovalnih pogojih. S tem, ko je postajala Formula 1 vse dra\xc5\xbeja, je zanimanje za dirke, ki niso \xc5\xa1tele za prvenstvo, mo\xc4\x8dno upadlo in od leta 1977 je dirka potekala pod pravili Formule 2. Od leta 1984 se je Formula 2 preoblikovala v Formulo 3000 in dirka je med letoma 1985 in 2004 potekala pod pravili Formule 3000, ko se je dirka v tak\xc5\xa1ni obliki kon\xc4\x8dala. Od leta 2005 pa tu poteka dirka zgodovinskih dirkalnikov.'